पाएं अपने शहर की ताज़ा ख़बरें और फ्री ई-पेपरडाउनलोड करें
दूसरी लहर में काेराेना की भयावह तस्वीर हर किसी काे डराने लगी है। हर 10वें सैंपल में एक मरीज की रिपाेर्ट काेराेना पाॅजिटिव आ रही है। पिछले महीने कोरोना के 8039 मरीज मिले थे। 62 संक्रमितों की मौत भी हो गई थी। मई के 4 दिन में ही काेराेना संक्रमिताें का आंकड़ा 4303 पहुंच गया है। यानी हर राेज 1075 काेराेना के मरीज मिल रहे हैं।
मंगलवार काे जिले में काेराेना के 814 मरीज सामने आए। राहत की बात यह भी रही कि एक साथ 990 मरीज स्वस्थ हुए। जानकारी के अनुसार जिले में काेराेना के अब तक 25278 मरीज सामने आ चुके हैं। इनमें 18194 मरीज स्वस्थ हाे चुके हैं। मंगलवार काे 1632 लाेगाें की सैंपलिंग हुई। जिले में अब तक काेराेना से 272 माैतें हाे चुकी है। वर्तमान में 7084 केस एक्टिव है। जिले में अब तक 250349 लाेगाें की सैंपलिंग हाे चुकी है। मंगलवार को पाली के 86 वर्षीय वृद्ध, जवाहर नगर निवासी 50 वर्षीय व्यक्ति, मारवाड़ जंक्शन के बांता स्थित 66 वर्षीय वृद्ध और तखतगढ़ निवासी 73 साल के वृद्ध की काेराेना से माैत हुई। जबकि रानी के सिद्धि िवनायक काॅलाेनी निवासी 70 वर्षीय वृद्ध की हाेम आइसाेलेशन में इलाज के दाैरान काेराेना से माैत हुई।
वे 27 अप्रैल काे पाॅजिटिव आए थे। इसके बाद हालत ज्यादा गंभीर नहीं हाेने के चलते हाेम आइसाेलेशन में ही इलाज लेते रहे। चंडावल निवासी 50 साल के व्यक्ति की जाेधपुर के मथुरादास माथुर अस्पताल में इलाज के दाैरान काेराेना से माैत हुई।
बांगड़ से ईएसआई में शिफ्ट की सैंपलिंग, धूप में खड़े रहते हैं मरीज
पाली. बांगड़ अस्पताल में काेराेना मरीजाें के बढ़ते भार काे कम करने के लिए अस्पताल प्रबंधन ने सैंपलिंग की व्यवस्था जाेधपुर राेड स्थित ईएसआई अस्पताल में कर दी। इससे पहले ईएसआई अस्पताल में केवल उन्हीं लाेगाें की सैंपलिंग की व्यवस्था थी, जिन्हें बाहर जाना था। लेकिन अब काेराेना की संपूर्ण जांच वहीं कर दी, लेकिन मरीजाें के बैठने की व्यवस्था ताे दूर छांव तक नहीं है। मरीजाें काे धूप में खड़े रहकर सैंपलिंग का इंतजार करना पड़ रहा है।
इधर, नए प्राचार्य ने लिया अस्पताल की व्यवस्थाओं काे देखा, बैठक ली
राजकीय मेडिकल काॅलेज के नव नियुक्त प्राचार्य व नियंत्रक डाॅ. दीपक वर्मा मंगलवार काे बांगड़ अस्पताल पहुंचे। वहां पर पहले ताे उन्हाेंने अस्पताल का जायजा लिया। इसके बाद व्यवस्थाओं काे लेकर डाॅक्टराें और स्टाफ की बैठक ली। इस दाैरान अतिरिक्त प्राचार्य व नियंत्रक डाॅ. केसी अग्रवाल, पीएमओ डाॅ. आरपी अराेड़ा, डाॅ. आरके विश्नाेई, डाॅ. गाैरव कटारिया, डाॅ. विपुल नागर, नर्सिंग अधीक्षक दयालाल भुंगरिया, ओपी गर्ग और माइक्रा बायलाॅजी लैब प्रभारी धन सिंह राव भी माैजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn